《挽董帅干二首》
宋代·陈著

向来相与处，欲说泪先滂。
笑席平交等，名鞭夙许长。
宦游成离索，归见及康强。
如今果何日，忍听歌些章。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。